Z A P I S N I K
13. sjednice Vijeća Mjesnog odbora Gračani,
održane 27. lipnja 2022.
u objektu MO Gračani, Isce 15 , sa početkom u 18:00 sati


NAZOČNI ČLANOVI VIJEĆA: Mirjana Štengl, Tomislav Čegelj, Mladen Sabljić, Zdenka Novak, Luka Perić, Mirna Varga, Ines Udodovsky

Predsjednica konstatira da imamo dovoljan broj članova za donošenje pravovaljanih odluka.

Sjednicu otvara predloženim dnevnim redom i nadopunjava dnevni red sa točkom - godišnji izvještaj o izvršenju financijskog plana MO Gračani za ’21. godinu.
Predsjednica daje na glasanje izmijenjeni dnevni red.
Izmijenjeni dnevni red jednoglasno usvojen.


DNEVNI RED


1. Usvajanje zapisnika 12. sjednice MO Gračani
2. [bookmark: _Hlk107317831]Godišnji izvještaj o izvršenju financijskog plana MO Gračani za 2021. godinu
3. Usvajanje prioriteta planova malih komunalnih akcija mjesnih odbora za 2023.
4. Projekt Šušnjevec i Sudiščak ViO
5. Realizacija asfaltiranja odvojaka Gračansko Dolje
6. Domari - odluka  na nivou gradske četvrti
7. Pitanja, prijedlozi i obavijesti


Ad 1 Usvajanje zapisnika 12. sjednice MO Gračani
Zapisnik 12. sjednice jednoglasno je usvojen bez ikakvih primjedbi


Ad 2 Godišnji izvještaj o izvršenju financijskog plana MO Gračani za 2021. godinu
Nakon što je Predsjednica pročitala godišnji izvještaj isti je jednoglasno usvojen.


Ad 3 Usvajanje prioriteta planova malih komunalnih akcija mjesnih odbora za 2023. godinu
Prijedlog predsjednice je da se prioriteti prebacuju za naredno razdoblje koji se do sada nisu izvršili i dodaje nekoliko novih

Ad 3.1
Dovršenje dječjeg igrališta kod Tunela

Ad 3.2 
Asfalterski program – asfaltiranje odvojaka Gračanskog Dolja koji još nisu asfaltirani i Gračanskih dužica 


Ad 3.3
Voda i odvodnja na nekoliko već započetih lokacija kao što su ; Gračanska cesta, Okrugljak, Zvečaj,  i cijelo Gračansko Dolje sa odvojcima.
Dogovoreno je da gosp. Čegelj i predsjednica odu u mjesnu samoupravu provjeriti gdje je zapela realizacija za Zvečaj .
Predsjednica je pročitala pismo koje je u ime skupine vlasnika na djelu gračanske ceste od Gračanskih stuba do Gračanske ceste 21 a, te stanovnika Okrugljaka dostavljeno predsjednici sa zamolbom da se požuri rješenje tog problema koji postoji od 1987. godine, gdje je priključak plaćen a nikada izveden.
Predsjednica je dala prijedlog na glasanje i prijedlog je jednoglasno usvojen.


Ad 4 Projekt Šušnjevec i Sudiščak
Predsjednica čita dopis koji je predsjednik GČ Podsljeme uputio ViO uredu direktora vezano za zabrinutost stanovnika uz radove geomehaničkih istraživanja u sklopu projektiranja odvodnje u dijelu ulice Šušnjevec i Sudiščak te traži da se dogovori termin za očevid na terenu.
Na znanje vijećnicima.

Ad 5 Realizacija asfaltiranja odvojaka Gračansko dolje
Predsjednica izvještava da za sada asfaltiranje odvojaka ide po planu i da se očekuje realizacija istog u potpunosti .
Vijećnicima na znanje.

Ad 6 Domari – odluka na nivou gradske četvrti
Predsjednica izvještava da će se 5 mjesnih odbora u četvrti Podsljeme povezati što se tiče posla domara, te će odlukom vijeća gradske četvrti biti samo 2 domara koji bi se rasporedili po mjesnim odborima. Pismena odluka se tek očekuje.
Na znanje vijećnicima.


Ad 7 Pitanja, prijedlozi i obavijesti
Ad 7.1
Predsjednica čita dopis iz gradskog ureda za obnovu kojim nas obavještavaju da dvosmjerna regulacija prometa u ulici Svibanjčica nije moguća zbog nedostatka širine kolnika.

Ad 7.2
Povedena je rasprava o problemu pojave divljih svinja, očekujemo od nadležnih službi dopis o postupanju.

Ad 7.3
Vijećnici mole da ih se obavijesti o projektu Bliznec – rotor u kojoj je fazi te kada će biti gotov ?

Ad 7.4
Vijećnik Perić ponovno traži očitovanje nadležnih službi vezano za prometno ogledalo na Bliznecu o čemu smo već slali slike te tražili da se isto postavi.



Ad 7.5
Vijećnici traže hitno da se konačno urede šahtovi na Gračanskoj cesti – to je problem koji traje više od godinu dana te nemamo povratnih informacija.

Ad 7.6
Sljedeći veliki problem je odvoz komunalnog otpada na području Gračana s obzirom na visoke temperature i mogućnost zaraza.

Ad 7.7
Sljedeći problem je nepokošena i neodržavana javna površina u dijelovima Gračana kao i neočišćen Gračanski potok.
Na znanje vijećnicima.


Sjednica gotova u 19.00

Klasa: 024-08/22-003/1315
Urbroj: 251-13-11-2-22-2
[bookmark: _GoBack]U Zagrebu, 27. lipnja 2022.


Zapisničar ;                                                                          Predsjednica MO Gračani
Ines Udodovsky, vijećnica                                                  Mirjana Štengl















